NaiveNeuron/SloPal huggingface dataset:
B. Bugár, podpredseda NR SR: (2002-02-08):
M. Cagala, poslanec: Vážený pán predsedajúci, vážené dámy, vážení páni, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpil v prvom čítaní k návrhu skupiny poslancov Národnej rady na vydanie zákona o zmene názvu Trenčianskej univerzity, univerzity v Trenčíne, tlač číslo 1287 ako spravodajca určený Výborom Národnej rady pre vzdelanie, vedu, mládež a šport. Úvodom vás chcem informovať, že tento návrh skupiny poslancov Národnej rady na vydanie zákona o zmene názvu Trenčianskej univerzity v Trenčíne bol doručený poslancom Národnej rady Slovenskej republiky dňa 14. decembra 2001, čím boli splnené podmienky určené § 72 ods. 1 zákona o rokovacom poriadku. Doručenie návrhu zákona najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady posúdil tento návrh zákona. Spĺňa náležitosti podľa § 70 ods. 1 zákona Národnej rady o rokovacom poriadku Slovenskej republiky a podľa legislatívnych pravidiel zaradil ho na rokovanie tejto 54. schôdze Národnej rady na prvé čítanie. Ako spravodajca si osvojujem stanovisko, že predmetný návrh zákona spĺňa po formálnej i právnej stránke všetky náležitosti návrhu zákona uvedené v § 67 a § 68 zákona Národnej rady o rokovacom poriadku Národnej rady ako i náležitosti určené v legislatívnych pravidlách. Cieľom predkladaného návrhu zákona, ako sa uvádza aj v dôvodovej správe, je naplniť myšlienku, aby novovzniknutá univerzita v Trenčíne, ktorá si v tomto roku pripomenie 5. výročie svojho vzniku, niesla meno najvýznamnejšieho človeka v novodobých dejinách Slovenskej republiky, pána Alexandra Dubčeka. Návrh zákona je v súlade s Ústavou Slovenskej republiky ako aj inými zákonmi a ďalšími právnymi predpismi. Navrhovaná právna úprava nie je v rozpore s medzinárodnými zmluvami ani inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako pre spravodajcu výboru vyplývajú podľa § 73 zákona Národnej rady o rokovacom poriadku Národnej rady Slovenskej republiky, v rozprave budem odporúčať, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že prerokuje návrh skupiny poslancov Národnej rady na vydanie zákona o zmene názvu Trenčianskej univerzity v Trenčíne, tlač 1287, v druhom čítaní. Vážený pán predsedajúci, odporúčam otvoriť rozpravu.
Baška, Jaroslav, poslanec NR SR (2017-05-10):
Ďakujem veľmi pekne za slovo. Veľmi krátko. Vážený pán minister, naozaj ja oceňujem aj to, že ministerstvo obrany sa tiež zapája do ochrany Frontexu, čiže tej externej hranice Európskej únie. Prvý tento, túto ochranu alebo zapojenie sa do ochrany Frontexu, tejto vonkajšej hranice Európskej únie, sa zapojilo ministerstvo vnútra a som veľmi rád, že takýmto spôsobom, vyslaním teda do desať príslušníkov vojenskej polície sa zapája ďalšie ministerstvo, čiže rezort obrany. Ja chcem povedať len jednu vec. To, čo tu spomínal pán poslanec Galko, že navrhol, kde by sme mali vojakov vyslať, kde by sme mali vojakov stiahnuť, spomínal Cyprus, že do päť rokov teda stiahnuť našich vojakov. No, ono to nie je úplne na ministerstve obrany a na samotnom ministrovi obrany, ale je to skôr s tým, akým spôsobom vedieme zahraničnú politiku. Čiže v prvom rade teda sa to konzultuje s ministerstvom zahraničných vecí, či je to v našom záujme, v záujme či už Organizácie Spojených národov, alebo Severoatlantickej aliancie, alebo Európskej únie a na to, ako si to vlastne situácia v tých daných častiach sveta nejakým spôsobom vyžaduje. Čiže to sa konzultuje a ministerstvo obrany potom povie, áno, sme schopní poslať takýchto, takýchto vojakov, v takýchto rotáciách, takýchto špecialistov na takéto obdobie. Čiže to nie je svojvoľné rozhodnutie rezortu obrany a samotného ministra, ale ministerstvo obrany na čele s ministrom obrany zabezpečuje na základe vlastne tých vlastných možností, kapacít, ktoré má rezort obrany, plnenie zahraničnej politiky alebo požiadaviek ministerstva zahraničných vecí a vlády Slovenskej republiky. Čiže ministerstvo obrany je takým vykonávačom a zabezpečuje vlastne všetky tie veci potrebné na to, aby naplnilo tie záväzky alebo tie dohody, ktoré sa dohodnú či už v rámci Severoatlantickej aliancie, Organizácie Spojených národov, alebo Európskej únie. Ďakujem veľmi pekne.
Zmajkovičová, Renáta, podpredsedníčka NR SR (2012-06-27):
Otváram všeobecnú rozpravu. Do rozpravy som dostala jednu písomnú prihlášku, od pána poslanca Beblavého, ale pán poslanec Beblavý sa ospravedlnil z rokovacieho dnešného dňa, takže otváram možnosť prihlásiť sa do rozpravy ústne. Dvaja páni poslanci sa hlásia do rozpravy. Uzatváram možnosť prihlásiť sa ústne do rozpravy. Pán poslanec Miškov, nech sa páči, máte slovo.
Hlina, Alojz, poslanec NR SR (2013-06-27):
... mne ste tu ikskrát vyčítali, že mu nerozumiem. Tu je jasne napísané, je tu, má byť tu prítomná vláda. Prosím vás, ja tu vládu nevidím, ja tu vidím pána ministra Malatinského. Ďakujem.
Hufková, Eva, poslankyňa NR SR (2013-07-01):
Ďakujem, pani predsedajúca. Pán poslanec Hraško, mne sa nechce podporiť tento návrh zákona. A poviem, je to preto, lebo, verím, že tiež budú v tom so mnou súhlasiť aj ostatní poslanci strany SMER, nie sú tu vyčíslené náklady vyplývajúce zo zmien usporiadania žúp. Podľa mňa tiež nestačí, že takéto zmeny prinesie zákon. Musia sa vyjadriť všetci občania v referende, ktorým, si myslím, v súčasnosti takéto usporiadanie vyhovuje. Ďakujem.
Blaha, Ľuboš, poslanec NR SR (2015-06-17):
Ďakujem. Dovoľte mi pripomenúť, európsky výbor o 12.00 hod. v miestnosti č. 149. Ďakujem.
Danko, Andrej, predseda NR SR (2019-05-20):
Na vystúpenie pani poslankyne jedna faktická. Pán poslanec Budaj.
Matovič, Igor, poslanec NR SR (2010-12-01):
Pán predseda, pán minister, panie poslankyne a páni poslanci, nechcem sa vyjadrovať k celému tomuto zákonu a chcem zúžiť svoju pozornosť naozaj iba na pozmeňovací návrh, ktorý predložila Natália Blahová a chcem vyzvať ako opozičných poslancov, aby sme sa teraz nehrali na formu, jak tuším pán poslanec Jasaň povedal, že jemu prekáža forma, že teda sa to takouto formou na poslednú chvíľu predkladá. Podľa mojich informácií pani exministerka Tomanová tieto pozmeňovacie návrhy, ktoré, teda tento pozmeňovací návrh, mala už včera k dispozícii, ktorý si teda získala nejakou svojou cestičkou cez ministerstvo, ktoré možno tieto návrhy odobroval. Takže mali ste ich, myslím, že dostatočne včas k dispozícii pri vašej odbornosti a pri tom počte asistentov, ktorý máte k dispozícii, bez problémov ste si ich mohli preťuknúť a naozaj skúsme toto úplne brať nepoliticky. Povedzme si iba to, že teda naozaj tým matkám chceme pomôcť, alebo im nechceme pomôcť. Keď im nechceme pomôcť, tak sa hrajme tu na politické hocijaké hry, ale nevidím absolútne ani najmenší dôvod, aby sme hádzali polená pod nohy samotnému tomu „pozmeňováku“ a odsúvali ho nejako a spochybňovali nejakú legitimitu predkladania alebo formy predkladania. Predĺženie materskej, zvýšenie materskej, predĺženie ochrannej lehoty pre matky, zrovnoprávnenie matky, ktorá sa stane matkou adoptovaním dieťaťa a tej matky, ktorá dieťa porodí, že obidve budú mať rovnakú dĺžku materskej. Toto sú podľa mňa momenty, ktoré sú veľmi cenné na tomto pozmeňovacom návrhu, a viem, že vy ste to neboli schopní spraviť. Jednoducho, vy ste mali iné starosti. Vy ste si naháňali kšeftíky a tie matky vás nezaujímali. Ale teraz kvôli tomu, že ste jednoducho na tie matky kašlali, a pani ministerka si tam robila nejakú knižku za 20 mil., tak, prosím vás, nehádžte nejaké míny tomuto pozmeňovaciemu návrhu, sklopte uši, stlačte gombík a budete mať čisté svedomie, že to, čo vy ste nedokázali, spravili sme my za vás, budete spokojní vy, budeme spokojní my a nehádžte, ešte raz hovorím, polená pod nohy tomuto pozmeňovaciemu návrhu. Ďakujem.
Zmajkovičová, Renáta, podpredsedníčka NR SR (2014-07-03):
Vážené panie poslankyne, páni poslanci, otváram siedmy rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali podpredseda Národnej rady Ján Figeľ a poslanci Dušan Galis, Mária Janíková, Vladimír Jánoš, Tibor Lebocký. Na zahraničnej pracovnej ceste je poslankyňa Eva Horváthová. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa mení zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov . Vládny návrh zákona má tlač 966, spoločná správa výborov má tlač 966a. Teraz poprosím podpredsedu vlády a ministra financií Petra Kažimíra, aby vládny návrh zákona odôvodnil. Nech sa páči.
Bugár, Béla, podpredseda NR SR (2017-03-24):
Ďalej v rozprave vystúpi pani poslankyňa Zemanová.
A. Belousovová, podpredsedníčka NR SR: (2007-12-04):
Takže, páni poslanci, panie poslankyne, prerušujem rokovanie, je obedňajšia prestávka. Pokračovať budeme o 14.00 hodine vystúpením pani poslankyne Mazúrovej. Ďakujem pekne. Dobrú chuť.
Jurinová, Erika, podpredsedníčka NR SR (2012-09-26):
Ďakujem pekne za slovo. Mám pocit, že nás kolegovia nabádajú k tomu, aby sme nerobili nič. Vieme, že stav, ktorý tu máme, nie je správny, vieme, že bolo podanie v tejto veci na Ústavný súd, a stále dookola točíte, že radšej teda aby sme neurobili nič ako niečo. Vedeli ste, naše predstavy aké máme, vieme, že sa vám nepáčia, ale stále myslím si, že máme záujem na tom, aby sa vylepšil stav, ktorý tu je. Veľmi radi počkáme na výsledok rozhodnutia Ústavného súdu. Ak ten potvrdí slová, ktoré vravíte, predpoklad je, že ich potvrdí, tak potom sa urobia iné opatrenia. Ale verím, že tie opatrenia budú naozaj súvisieť aj s tými opatreniami, ktoré sa snažíme aj my dostať do zákona, teda je to len to, ak chceme požiadať o iné občianstvo, aby sme mali na tú danú krajinu väzbu. Ďakujem.
Podmanický, Ján, poslanec NR SR (2013-10-25):
Ďakujem pekne za slovo. Vážený pán poslanec, vnímam vaše vystúpenie len ako povinnú jazdu, pretože mám pocit, že ste sa neoboznámili dostatočne s týmto zákonom. Ste asi jeden z mála poslancov, ktorý môže tvrdiť o tomto zákone, že zákon nič nerieši, naopak, myslím si, že väčšina poslancov, ktorí sa venujú tejto problematike, sa vyjadrili pozitívne k zámeru tohto zákona a ak mali nejaké negatívne pripomienky, skôr k niektorým technickým detailom, ktoré možno navrhovali ináč riešiť. Naopak, pán poslanec, tento zákon je prelomový, pretože zavádza určitú motiváciu pre ľudí, ktorí sú na sociálnych dávkach, aby si hľadali prácu. Dnes alebo do, dodnes sa ľuďom skôr niektorým, v niektorých prípadoch oplatilo byť radšej doma na sociálnych dávkach, pretože keby sa zamestnali, mali by nižší príjem. Tento zákon rieši aj túto situáciu a zvyšuje tú motiváciu zamestnať sa. Čiže ak sa dnes zamestná jeden z rodiny napríklad za minimálnu mzdu, tak bude mať výraznejšie vyšší príjem, ako keby zostal na sociálnych dávkach. Je tam aj tento motivačný aspekt a vieme to doložiť dopadovými štúdiami, ktoré to preukazujú. Povedali ste aj takú vetu, prečo nevytvoríme tento projekt na báze dobrovoľnosti, ale už dnes existujú viaceré možnosti na dobrovoľné práce. Potom ste povedali vetu, že sú to len lacné politické body. Naopak, pán poslanec, tento zákon nie je žiaden populizmus, je to jeden racionálny, dobrý zákon.
Blaha, Ľuboš, poslanec NR SR (2015-12-11):
Čiže treba... (Opäť reakcia poslanca Hraška.)
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 133, za 132, proti nikto, zdržal sa 1, hlasovali všetci prítomní. Konštatujem, že sme návrh schválili.
Jurinová, Erika, podpredsedníčka NR SR (2012-06-22):
Ďakujem pánovi poslancovi Mamojkovi. S faktickými poznámkami sa prihlásili piati páni poslanci. Uzatváram možnosť prihlásiť sa s faktickou poznámkou. Takže pán poslanec Brixi, Chren, Krajcer, Viskupič a Kolesík. Nech sa páči, prosím pána Brixiho.
P. Hrušovský, predseda NR SR: (2003-06-26):
Pristúpime k odpovediam na otázky, ktoré, pán premiér, položili páni poslanci vám. Prvá z položených otázok je otázka pani poslankyne Masácsovej, ktorá sa vás pýta: „Vážený pán predseda vlády, v túto nedeľu bude sprístupnený tunel pod Braniskom. Ako hodnotíte priebeh a význam tejto stavby?“ Nech sa páči, môžete odpovedať.
Blanár, Juraj, podpredseda NR SR (2023-05-25):
Tri faktické poznámky. Pán poslanec Vetrák ako prvý.
Raši, Richard, poslanec NR SR (2011-07-07):
Ďakujem pekne. Dobré ráno, pán predsedajúci. Vážené kolegyne, kolegovia, čiže chcel by som reagovať na vystúpenie pána poslanca Ondruša. Spomínal tam generickú preskripciu a spomínali sa aj dôvody, prečo tento zákon je zavádzaný. Čiže ešte raz opakujem, reagujúc na jeho vystúpenie, že Česká republika 21. júna 2011 prevzala do legislatívy naše ustanovenia o zákaze bonusovania receptových liekov. V Poľsku túto legislatívu, ktorú my ideme teraz rušiť, prijali 12. mája a idú ešte ďalej. A chcem povedať, že jediný, druhýkrát sa stáva, že v odôvodnení návrhu zákona sa hovorí o protikorupčných opatreniach, čiže naráža sa priamo na to a podozrievajú sa lekári z toho, že sú platení farmaceutickými firmami. Chcem povedať, že máme tu druhý raz za posledných desať rokov takéto vyjadrovania. Prvýkrát to začal pán minister Zajac, ktorý obviňoval a bojoval proti lekárom a zdravotníkom, a teraz v tom pokračuje pán predseda zdravotníckeho výboru Novotný. Chcem povedať, že za stranu SMER sme nikdy v žiadnom návrhu zákona do dôvodovej správy nedávali potrebu zavádzania opatrení, ktoré by zamedzovali motivácii alebo korupcii lekárov zo strany farmaceutických firiem. Je to druhýkrát. Prvýkrát to bolo za prvej Dzurindovej vlády a druhýkrát je to opäť teraz, keď je predsedom zdravotníckeho výboru pán poslanec Novotný. Ďakujem.
Bugár, Béla, podpredseda NR SR (2018-02-02):
Ďalej v rozprave vystúpi pán poslanec Kondrót, nech sa páči.
Stachura, Peter, poslanec NR SR (2024-10-02):
Ďakujem pekne. Ku kolegom, ktorí dávali nejaké podporné stanovisko, chcem vám poďakovať, nebudem sa ďalej k tomu vyjadrovať, ale dovolím si povedať niečo k pani poslankyni Čavojovej aj k pani poslankyni Matejičkovej. Pani Čavojová, no viete, tá situácia na niektorých ministerstvách je katastrofálna. Napríklad na ministerstve zdravotníctva pracovalo, keď sme tam prišli konkrétne, päť lekárov, zo štyristo ľudí päť lekárov. To je jedna z odpovedí, prečo sa niekedy tí dohodári tam musia objaviť, viete? Lebo jednoducho ten odborný trust na tých ministerstvách chýba, potom ho musíte dohodami doplniť. Chcem ešte povedať, že tieto dohody sme zdedili aj po vás, lebo myslím si, že pani Kalavská, pán Drucker patria k vašej skupine a môžme sa baviť o štandardoch, ktoré boli na ministerstve zdravotníctva, o intervenčných tímoch. My sme tam zdedili strašne veľa ľudí, ktorí mali dohody ešte z vášho pôsobenia. Čiže keď chceme seriózne rozprávať, musíme sa naozaj o tom baviť, ale ja súhlasím, aby sme budovali ľudí na ministerstvách, aby sme nemuseli mať veľa dohodárov, aby sme mali kvalitných ľudí na ministerstvách. Ale to naozaj nie je populistická téma, tomu sa treba venovať. No, čo sa týka pani poslankyne Matejičkovej, vy veľmi radi teda tak ad hominem útočíte teda na osobu, robíte to pravidelne, ja si to všímam takisto intenzívne, salara banda. Keď chcete, keď chcete naozaj apelovať, čo som robil, tak si to, nech vám to pripravia poriadne, pretože ja som nerobil poradcu pánovi Matovičovi, robil som poradcu pánovi Hegerovi dva mesiace, potom som dobrovoľne odišiel, takže nabudúce si to lepšie pripravte. A čo sa týka tých vecí, milerád sa s vami o tom porozprávam, nakoniec veď 15.40 h tuná bude veľký mág rozprávať, bude mať tlačovú besedu pán Kotlár, bude hovoriť o tom, že ako to tu bolo, milerád sa na to prídem pozrieť a ku každému sa viem vyjadriť. Ďakujem.
Martvoň, Anton, poslanec NR SR (2012-08-01):
Ďakujem pekne. Ja taktiež sa pripojím k pánovi Dušanovi Jarjabkovi, že práve zákonom je to takto nastavené. My dodržiavame iba zákon. A, pán poslanec Matovič, no ja sa pýtam, však za ten zákon ste hlasovali aj vy, kedy sa skrátilo funkčné obdobie bývalému riaditeľovi STV. Však za takýchto okolností ste vy volili pani Zemkovú. Čiže neviem, o čom tu práve teraz hovoríte. Prečo ste vtedy nevystupovali, aby odborná verejnosť jednoducho rozhodovala o riaditeľke pani Zemkovej, alebo teda o riaditeľovi vtedy na šéfa RTVS? No bolo to tak nastavené, teraz je to tak nastavené a plne súhlasím s pánom Dušanom Jarjabkom, že asi to tak v budúcnosti nastavené nezostane. 	Ďakujem.
Laurenčík, Milan, podpredseda NR SR (2021-05-12):
Vážené panie poslankyne, vážení páni poslanci, budeme pokračovať v popoludňajšom rokovaní šiesteho dňa 28. schôdze Národnej rady Slovenskej republiky v prerušenej rozprave v prvom čítaní o návrhu poslancov Pellegriniho, Rašiho, Sakovej, Šutaj Eštoka a Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa (tlač 512). Navrhovateľ už zaujal svoje miesto, takisto aj pán spravodajca. S faktickými poznámkami sú na dopoludňajšie vystúpenie pána poslanca Eduarda Kočiša prihlásení piati poslanci. Ako prvý pán poslanec Jozef Pročko. Nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Petra Pellegriniho, Richarda Rašiho, Denisy Sakovej, Matúša Šutaj Eštoka a Erika Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 512.)
Érsek, Árpád, minister dopravy a výstavby SR (2019-06-21):
Ďakujem za slovo. Vážený pán predseda, kolegyne, kolegovia, dovoľte mi, aby som uviedol vládny návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov, v druhom čítaní. Predkladaný návrh zákona má za cieľ harmonizovať vnútroštátne právo s právom EÚ v oblasti pracovnej, sociálnej, finančného zabezpečenia transpozície smernice Rady Európy 2018/131 v súlade s Dohovorom o práci v námornej doprave z roku 2006. Predkladaným návrhom zákona sa tiež doplňuje ustanovenie, ustanovenia, ktoré si vyžiadala aplikačná prax, a výsledky auditu Medzinárodnej námornej organizácie. Návrh je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Návrh zákona v prípade registrácie námornej lode v námornom registri Slovenskej republiky bude mať negatívny vplyv na rozpočet verejnej správy; v tomto prípade budú finančné prostriedky riešené v rámci schválených limitov výdavkov kapitoly ministerstva; vplyv na podnikateľské prostredie a sčasti aj pozitívne sociálne vplyvy. Návrh zákona nemá vplyv na životné prostredie a informatizáciu spoločnosti, vplyvy na služby verejnej správy pre občana. Vládny návrh zákona bol v dňoch 11. až 14. júna 2019 prerokovaný vo výboroch Národnej rady Slovenskej republiky. Pozmeňujúce a doplňujúce návrhy uvedené v spoločnej správe výborov Národnej rady Slovenskej republiky o výsledku prerokovania vládneho návrhu zákona odporúčam schváliť. Ďakujem za pozornosť.
Bugár, Béla, podpredseda NR SR (2018-10-24):
Prezentujme sa a hlasujme o tomto návrhu. (Hlasovanie.) Prítomných 145, za 83, proti 30, zdržalo sa 32 poslancov. Konštatujem, že sme v treťom čítaní . Otváram rozpravu. Predpokladám, páni poslanci, že nemáte až taký veľký záujem sa prihlásiť do rozpravy v treťom čítaní. Takže, pán poslanec Pčolinský, asi nie, pán poslanec Štarchoň, nie, pán poslanec Kollár, nie, pani Krištúfková, tiež nie, pani Šebová, pán poslanec Goga, Galek, Budaj? Nikto. To znamená, že končím rozpravu. Nech sa páči, môžeme pristúpiť.
D. Lipšic, poslanec: (2008-02-05):
Ako už povedala pani poslankyňa Sárközy, tento zákon sa týka zákazu požívania alkoholických nápojov v súkromí, nie na verejnosti. Už dnes podávanie alkoholických nápojov mladistvým osobám je nielen priestupkom, je trestným činom. (Hlas v sále.) Čo znížilo hranicu? A ešte sa znižuje hranica čiže, áno, sa zmierňuje akoby postih, čo teda podľa mojej mienky je problém, ale o. k. Ale chcem povedať, že v prológu tu boli spomínané aj prípady, ktoré boli spomínané aj pani poslankyňou Tóthovou, aj pani poslankyňou Sániovou. Sú prípady, nie keď sa mladí ľudia opili v súkromí so svojimi rodičmi, ale keď sa opili vonku, keď si kúpili alkohol v potravinách alebo v iných obchodoch, keď si kúpili alkohol v pohostinstvách. Vtedy to je problém. A problém, ktorý tu bol spomenutý, áno, je v tom, že je slabá vymožiteľnosť už dnes platného zákona. Čiže riešenie nie je prijatie nového zákona, ktorého vymožiteľnosť bude ešte slabšia, lebo si naozaj neviem predstaviť vykonateľnosť zákona, ktorý sa týka zákazu alkoholu v súkromí, keď nevieme zabezpečiť vykonateľnosť zákona týkajúceho sa zákazu alkoholu podávaného mladistvým na verejnosti. A tam podľa mojej mienky musíme zamerať svoju pozornosť. Naozaj polícia v tomto sa nezameriava na túto formu trestnej činnosti tak, aby ju odkrývala, aby sankcionovala tých, čo podávajú mladým ľuďom alkoholické nápoje. Na verejných priestranstvách, v reštauráciách, v pohostinstvách to je základný problém. Nebudem hovoriť o legislatívnych problémoch tohto návrhu, jednak o tom, prečo je hranica podávania nápojov na 17 rokoch, čo znamená symbolický prípitok, ktorý tu nie je nijako definovaný. Znamená to prípitok pri narodeninách, Silvestri, zabíjačke, a to navyše v akom množstve? Ale chcem sa vyjadriť k tomu predsa len, keď pani poslankyňa Tóthová začala svoje úvodné slovo tým, že mali by sme sa snažiť nájsť podporu naprieč spektrom. Ja s tým súhlasím. Len ma prekvapuje, že zrazu sa vládna koalícia uchádza o podporu opozície v kauze alkoholu Konkrétne spomeniem konkrétny návrh, keď návrh, ktorý by chránil ľudské životy pred alkoholom za volantom, koalícia nepodporila. Ja som pred pol rokom dal návrh, aby alkohol za volantom bol trestným činom. Každým rokom nám stúpa počet zabitých ľudí na našich cestách, na našich uliciach, nevinných ľudí, preto, že máme vodičov, ktorí sú pod vplyvom alkoholu. A koalícia povedala čo? Nie podpore návrhu. To ma mrzí, že dnes sa koalícia obracia na opozíciu, aby sme pomohli vyriešiť problém alkoholu, aj keď spôsobom, ktorý mne sa nezdá byť šťastný. Ale tam, kde sme to mohli riešiť, tam, kde alkohol zabíja nevinných ľudí, tam, kde každým rokom stúpa počet zabitých ľudí na cestách vďaka vodičom, ktorí sú pod vplyvom alkoholu alebo drog, tam koalícia návrh nepodporila. A to sa mi nezdá byť fér. A preto sa mi ten apel nezdá byť celkom férový, lebo ak chceme riešiť problém alkoholu, ktorý je reálny problém našej spoločnosti, riešme ho naozaj spoločne, ale riešme ho konkrétnymi krokmi, na ktorých bude konsenzus, a nie len verbálnymi deklaráciami alebo deklaratórnymi zákonmi. Ďakujem, pán podpredseda.
P. Paška, predseda NR SR: (2007-06-20):
(Hlasovanie.) 140 prítomných, 63 za, 30 proti, 46 sa zdržalo, 1 nehlasoval. Konštatujem, že sme nepostúpili uvedený návrh zákona do druhého čítania a nebudeme pokračovať v rokovaní o ňom. A čaká nás posledné hlasovanie. Budeme hlasovať o návrhu uznesenia Národnej rady Slovenskej republiky na vymenovanie členky Stálej delegácie Národnej rady Slovenskej republiky v Parlamentnom zhromaždení Rady Európy . Je to tlač 343, ktorú prerokoval zahraničný výbor. A prosím pána predsedu zahraničného výboru Zalu, aby uviedol návrh uznesenia.
P. Paška, predseda NR SR: (2009-10-27):
(Hlasovanie.) 132 prítomných, 128 za, 4 nehlasovali. Návrh sme schválili. Pán poslanec Berényi uvedie teraz v prvom čítaní hlasovanie o vládnom návrhu zákona o sťažnostiach . Je to tlač 1253.
Šimečka, Michal, podpredseda NR SR (2023-12-05):
Ďakujem pekne. S faktickou poznámkou ako prvý pán poslanec Pročko.
Kollár, Boris, predseda NR SR (2021-06-22):
Pán poslanec Šeliga nie je prítomný. Na faktické bude reagovať pán poslanec Blaha, nech sa páči, máte slovo.
Bugár, Béla, podpredseda NR SR (2011-11-29):
Ďakujem. Otváram rozpravu a pýtam sa, či sa hlási do rozpravy niekto z prítomných poslancov alebo poslankýň. Konštatujem, že nie. Vyhlasujem rozpravu za skončenú. Vážené panie poslankyne, vážení páni poslanci, tak ako sme na začiatku teda prijali rozhodnutie, budeme teraz hlasovať o šiestich zákonoch. (Zaznievanie gongu.) Preto vás vyzývam, aby ste sa vrátili do rokovacieho priestoru, podľa pokynu pána predsedu Národnej rady budeme hlasovať o 16.30 hodine o tých šiestich prerokovaných návrhoch. (Krátka prestávka.) (Po prestávke.)
Pčolinský, Peter, podpredseda NR SR (2023-03-30):
Doplňujúca otázka, pán poslanec.
Heger, Eduard, poslanec NR SR (2017-12-06):
Ďakujem veľmi pekne, pán predsedajúci. Pán minister, ja mám len jednu otázku a tým, že teda ste vystupovali v úvodnom slove, tak sa to nedalo položiť. Ja by som sa chcel opýtať, že aký je váš názor na Eximbanku a jej potrebu vlastne v našich pomeroch? Čiže keby ste mohli len kratučko, ak teda vám to stojí za odpoveď, budem rád. Zaujíma ma váš názor na Eximbanku na Slovensku. Ďakujem. Že či teda je potrebná a ak, tak z akého hľadiska, alebo niečo tak viac vysvetliť. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 135 poslancov, za 100, proti 6, hlasovania sa zdržalo 28 poslancov, nehlasoval 1. Návrh sme schválili. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca, nech sa páči, uveďte záverečné hlasovanie o návrhu zákona ako o celku.
Žiak, Miroslav, poslanec NR SR (2021-12-02):
Pán minister, ja vás asi prekvapím, no mne sa váš návrh páči. Hlavne sa mi páči tá rýchlosť, že predtým, než ste prišli s 500 eurami a o sedem dní ste prišli o 100 euro navyše, tak to keby sme počkali tých 30 rokov, kým budem aj ja dôchodca, tak budem milionár. A takýto návrh po 30 rokoch môžem podporiť.
P. Hrušovský, predseda NR SR: (2005-10-25):
vládny návrh zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 1340). Nech sa páči, pán podpredseda vlády.
Potocký, Milan, poslanec NR SR (2021-02-25):
Ďakujem za slovo, pán predsedajúci. Pán poslanec Blaha, bral by som vaše slová možno z úst niekoho iného, ak by sa tu postavil nový človek, ktorý tu nebol predchádzajúcich dvanásť rokov. Vy ste tu, SMER, vládli dosť dlho na to a veľmi dobre viete, už desať rokov vás lekárske organizácie, Slovenská lekárnická komora a ďalšie združenia upozorňovali, že máme nedostatok lekárov, zdravotných sestier 5 000. Nič ste s tým ako vláda a štát nerobili. Aj kvôli tomu je dnes núdzový stav. Taktiež nesiete priamu zodpovednosť za to, čo sa dnes deje v nemocniciach. Vy sa pýtate, prečo je núdzový stav? Práve vaši župani na východnom Slovensku za SMER, vaši poslanci predali pred pár rokmi finančnej skupine všetky nemocnice na východnom Slovensku. Ako dnes chcete manažovať nemocnice na východnom Slovensku, keď všetky vlastní Svet zdravia cez Pentu? Ako ich chcete manažovať? Pán Blaha, veľmi dobre viete, ako sa za vašej vlády tunelovalo zdravotníctvo. CT-čká, nechcem tie kauzy otvárať. Preto sú dnes nemocnice preplnené, pretože peniaze, ktoré mali ísť do zdravotníctva, do rozvoja zdravotníctva, do výstavby nových nemocníc, sa tunelovali za vašej vlády. Preto sú dnes nemocnice preplnené. Pán Blaha, mali by ste sa hanbiť za to vaše vystúpenie. Nemáte morálne právo práve vy kritizovať túto vládu. Ďakujem. (Potlesk.)
Laurenčík, Milan, podpredseda NR SR (2021-01-12):
Pán poslanec Miroslav Suja.
Laurenčík, Milan, podpredseda NR SR (2021-11-11):
Pán poslanec, chcete položiť doplňujúcu otázku? Nech sa páči.
P. Paška, predseda NR SR: (2008-09-11):
(Hlasovanie.) 77 prítomných, 74 za, 1 sa zdržal, 2 nehlasovali. Konštatujem, že sme návrh schválili.
Grendel, Gábor, podpredseda NR SR (2022-05-25):
Pán poslanec Kočiš.
P. Hrušovský, podpredseda NR SR: (2002-04-04):
Páni poslanci, otváram týmto rozpravu a pýtam sa vás, či sa chce k tlači 1201, ktorú predložila ako navrhovateľka pani predsedníčka výboru, prihlásiť niekto do rozpravy ústne, keďže som nedostal žiadne písomné prihlášky. Nie je to tak. Preto vyhlasujem rozpravu o tomto bode programu za skončenú. Prerušujem rokovanie o tomto bode programu. Ďakujem, pani poslankyňa Rusnáková. Pristúpime k rokovaniu o ďalších bodoch programu, ktorými sú výročná správa a ročná účtovná uzávierka Fondu detí a mládeže za rok 2000 a návrh rozpočtu Fondu detí a mládeže na rok 2002 . Pýtam sa ctených pánov poslancov, či je súhlas, aby pán predseda Rady Fondu detí a mládeže v spoločnom vystúpení odôvodnil najskôr výročnú správu a ročnú účtovnú uzávierku Fondu detí a mládeže za rok 2000 a potom návrh rozpočtu Fondu detí a mládeže na rok 2002 s tým, že by sme viedli rozpravu o obidvoch bodoch programu. Je všeobecný súhlas? Áno. Nech sa páči, pán predseda Kugla, máte slovo. M. Kugla, predseda Rady Fondu detí a mládeže: Dobrý večer prajem. Milé dámy, vážení páni, bol som požiadaný o stručné uvedenie týchto materiálov. Budem sa snažiť byť stručný. Prvým materiálom je výročná správa a ročná účtovná uzávierka Fondu detí a mládeže za rok 2000. Stručne o pláne činnosti. Bola vyhodnotená hĺbková inventarizácia a stavebnotechnické analýzy majetku, ktorý mal fond v správe, na základe ktorých sa určovala ďalšia stratégia správy tohto majetku a stavebnotechnický postup. Druhým bodom bola objektivizácia nájomného, ktorá vyplynula až po schválení novely zákona o fonde, z 22. 6. 2000. Tieto účinky nastali až po 6 mesiacoch, to znamená, nedotkli sa roku 2000, ktorý je predmetom tejto správy o činnosti. Ďalším bodom bola stabilizácia vnútorného chodu a ekonomiky fondu a návrh na legislatívne zmeny. Ako už dnes vieme, vyplynul z toho návrh na likvidáciu fondu. Tento zákon pripravovalo ministerstvo školstva, momentálne je v procese. Tuším bol vrátený Legislatívnou radou na prepracovanie. Ďalším bodom bol vzťah s dcérskymi spoločnosťami. Denník Smena, akciová spoločnosť, a Vydavateľstvo Smena, akciová spoločnosť, nevykonávali činnosť. Bol schválený návrh na vyhlásenie konkurzu. Tieto spoločnosti sú dnes v likvidácii. Ďalším bodom bola akciová spoločnosť Hotely mládeže Slovakia. Opäť, prebiehali stavebnotechnické audity a robila sa inventarizácia neidentifikovateľných pohľadávok, odpisy za predchádzajúce roky, z čoho vyplynul účtovný hospodársky výsledok mínus 40 mil., pričom...
Bagačka, Michal, poslanec NR SR (2013-02-05):
Ďakujem pekne. Vážená pani predsedajúca, pán minister, predseda Národnej rady Slovenskej republiky rozhodnutím zo 7. januára 2013 č. 320 pridelil predmetnú správu na prerokovanie Výboru Národnej rady pre hospodárske záležitosti s tým, že ako gestorský výbor podá Národnej rade Slovenskej republiky správu o výsledku prerokovania tohto návrhu vo výbore a návrh na uznesenie Národnej rady Slovenskej republiky. Výbor Národnej rady pre hospodárske záležitosti o správe rokoval 29. januára 2013 a uznesením č. 109 odporučil Národnej rade Slovenskej republiky vziať na vedomie správu o opatreniach Ministerstva dopravy, výstavby a regionálneho rozvoja pre objasnenie situácie po páde diaľničného mosta v Kurimanoch. Týmto uznesením výbor zároveň poveril mňa ako spravodajcu podať správu o výsledku prerokovania správy o opatreniach ministerstva dopravy, výstavby a regionálneho rozvoja pre objasnenie situácie po páde diaľničného mosta v Kurimanoch vrátane návrhu uznesenia Národnej rady, ktoré tvorí prílohu tejto správy. Skončil som, prosím, otvorte rozpravu.
Žiga, Peter, podpredseda NR SR (2024-04-16):
Pán poslanec Škripek.
V. Palko, poslanec: (2008-10-23):
Vážené dámy, vážení páni, ľudia, ktorí v prvom čítaní pred mesiacom nehlasovali, nehlasovali za zákon o zásluhách Alexandra Dubčeka a ktorí zrejme ani nebudú hlasovať za tento zákon, títo ľudia nikdy Alexandrovi Dubčekovi neublížili, nikdy. Kto ubližoval v minulosti Alexandrovi Dubčekovi? Alexander Dubček mal hviezdnu kariéru v Komunistickej strane, o tom už bola reč, ale potom bol Komunistickou stranou Slovenska 20 rokov perzekvovaný. Bol radovým pracovníkom niekde v Lesných závodoch, 20 rokov ho prenasledovala Štátna bezpečnosť a perzekvovaní boli aj členovia jeho rodiny, ako to už v tom režime bolo zvykom. Kto to všetko robil? Bola to Komunistická strana Slovenska a robila tak až do roku 1989. Táto strana sa v roku 1991 premenovala na Stranu demokratickej ľavice. Po roku 1998 jeden z jej členov Robert Fico založil stranu Smer. O pár rokov neskôr, nie je to tak dávno, celá táto strana sa zlúčila so stranou Smer. Akokoľvek z právnej stránky a nielen z právnej stránky, ale najmä z právnej stránky Smer je právnym nástupcom, právnym nástupcom tej Komunistickej strany Slovenska, ktorá Alexandra Dubčeka 20 rokov perzekvovala. A preto dnes v strane Smer je mnoho ľudí, ktorí vstupovali do tejto Komunistickej strany Slovenska ešte v ´80 rokoch, a keďže tam vtedy vstupovali, tak boli akosi uzrozumení s tým, že táto strana Alexandra Dubčeka perzekvuje. Veď to sme vedeli všetci. Teraz strana Smer predkladá zákon o zásluhách Alexandra Dubčeka. Ja sa pýtam, či by predsa len nebolo vhodné, keby sa strana Smer vyjadrila aj k týmto skutočnostiam, ktoré som uviedol. Či by nebolo vhodné, keby strana Smer mohla urobiť takú akúsi reflexiu, lebo o tomto všetkom mlčať a potom zrazu navrhnúť zákon o zásluhách Alexandra Dubčeka, to predsa len takto celkom nejde. Viete, to je taká kunderovská neznesiteľná ľahkosť bytia. A keď k takejto sebareflexii nedochádza, tak ja osobne som tým dosť hlboko sklamaný, pretože dejiny sú dejiny a z dejín sa nedá vyklamať. Ďakujem za pozornosť.
Paška, Pavol, predseda NR SR (2013-09-19):
Pán predseda výboru Blaha.
Kéry, Marián, poslanec NR SR (2020-07-14):
Ďakujem pekne, budem reagovať len na pani poslankyňu Marcinkovú. Pani poslankyňa, ak ste ma pozorne počúvali, ja som ani jedenkrát nespomenul meno Viera Tomanová, ani raz. Hovoril som všeobecne, hovoril som, myslím, že som mal dostatočné množstvo argumentov, na ktoré ste nereagovali. A trošku ma mrzí, že vy teraz vo vládnej koalícii sa pasujete za tých, ktorí hovoria o tom, čo je spravodlivé, čo nie je, ale nezabúdajte na to, že každý jeden náš názor, či váš, či môj, má veľkú mieru subjektivity, a vyťahujete zámerne rôzne problémové oblasti, kde jedna strana sa vždy bude cítiť poškodená a tá to bude dávať najavo. Tak ja vás chcem poprosiť, naozaj zvážme a či pokračovať ďalej, pretože takúto mieru subjektivity budeme môcť vnášať pri hocikom, keď bude na čele takýchto dôležitých postov, ako zastáva trebárs pani Tomanová. Ďakujem pekne.
Krajčí, Marek, poslanec NR SR (2017-02-03):
Ďakujem pekne. Vážená pani predsedajúca, vážené pani poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k uvedenému návrhu zákona (tlač 365). Predkladám informáciu k predloženému návrhu zákona. Návrh zákona spĺňa z formálnoprávnej stránky  náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy, ktorú aj predkladateľka veľmi pekne pomenovala. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 17. marca 2017 a gestorský výbor do 20. marca 2017. Pani predsedajúca, prosím, otvorte všeobecnú rozpravu.
Pčolinský, Peter, podpredseda NR SR (2022-11-15):
Na vaše vystúpenie štyri faktické... päť faktických poznámok. Pán poslanec Mazurek, nech sa páči.
Paška, Pavol, predseda NR SR (2014-10-30):
(Hlasovanie.) 135 prítomných, 56 za, 78 proti, 1 zdržal. Tento návrh sme neschválili.
Laurenčík, Milan, podpredseda NR SR (2020-11-27):
Ďakujem, pán minister. Prosím, zaujmite miesto pre navrhovateľa. Ja teraz dávam slovo predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
Šebová, Zuzana, poslankyňa NR SR (2022-12-01):
Ja takisto by som chcela pripomenúť členom osobitného kontrolného výboru, či na kontrolu činnosti Vojenského spravodajstva, 13.05 h máme výbor tam, kde obyčajne. Ďakujem.
P. Farkas, poslanec: (2001-09-07):
J. Migaš, predseda NR SR: Panie poslankyne, páni poslanci, prezentujme sa a hlasujme o uvedenom návrhu spravodajcu. Hlasujeme. Spravodajca navrhol, aby sa nepokračovalo druhým čítaním o tejto novele. (Hlasovanie.) Prítomných je 94 poslancov, za 48, proti 18, zdržalo sa 27, nehlasoval 1. Konštatujem, že sme schválili návrh, že Národná rada nebude pokračovať v rokovaní o tejto novele. Čiže bezpredmetné je druhé hlasovanie. Teraz prejdeme k ďalšiemu zákonu – návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov . Áno?
Vašečka, Richard, poslanec NR SR (2017-03-29):
Ďakujem veľmi pekne. V prípade, že je to tak, ako hovoríte, aj keď pochybujem, tak chcem dať návrh predsedovi Národnej rady Slovenskej republiky, aby si vzal príklad z podpredsedníčky Národnej rady Slovenskej republiky a skúsil postupovať v súlade s logikou, v súlade s logikou a požiadal o slovo, až keď doznejú faktické poznámky. Lebo naozaj z toho bude guláš. O to mi ide. Ďakujem.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 91, proti nikto, zdržalo sa 23, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči výbory a lehoty.
P. Paška, predseda NR SR: (2010-02-09):
(Hlasovanie.) 137 prítomných, 111 za, 2 proti, 22 sa zdržalo, 2 nehlasovali. Návrh sme schválili. Pán poslanec Zoltán Horváth bude uvádzať hlasovanie v prvom čítaní o návrhu pán poslanca Slafkovského na vydanie zákona č. 182/1993 Z. z. o vlastníctve bytov. Je to tlač 1423.
Kamenický, Ladislav, poslanec NR SR (2012-10-23):
V podstate myslím si, že Dano Duchoň vystihol aj tú podstatu, o čom sa tu hovorilo, o tých presunoch daňových a podobne. Skutočne, táto vláda sa zameriava na boj proti daňovým podvodom a jedným z nich sú skutočne aj plnenia, ktoré boli vykonané na území Slovenskej republiky a presúvajú sa do zahraničia, kde sa teda budú akože zdaňovať lacnejšie, teda s nižšou sadzbou. Ja si myslím, pozrite, Česká republika zaviedla zrážkovú daň, teraz ju ide od budúceho roku zvyšovať, má 15-percentnú zrážkovú daň na takéto presuny, od budúceho roka ju ide zvýšiť, teda u tých nerezidentov, ktorí nemajú zmluvu o zamedzení dvojakého zdanenia, dvojitého zdanenia na 35 percent. To sú tiež opatrenia, ktoré robí náš sused, tu sa bavíme o tej krajine z V4, ktorá nám akože konkuruje. Čiže my si tiež musíme pozrieť, ako skutočne sa naši susedia k tomuto stavajú, a možnože tiež musíme takýmto nejakým spôsobom sa postaviť k týmto nelegálnym operáciám. Nehovorím, že všetky sú nelegálne, ale veľa z nich určite áno. Čo sa týka toho, ešte by som sa chcel zastaviť, neviem, koľko mám, ešte 41 sekúnd, takisto, ja som si urobil taký pomer, stále sa tu hovorí o rovnej dani, stále sa tu používajú čísla z roku 2003 do roku 2006. Keď si porovnáme výnos z dane právnických osôb, tak len pre vašu informáciu, v priemere sa to vždy pohybovalo k HDP na úrovni cca 2,85 %, kdežto v 2010, 2011 to kleslo na 1,91 % a 2,35 %, z roku 2003 na rok 2004 k HDP výber dane bol... (Prerušenie vystúpenia časomerom.)
Nedoba, Jakub, poslanec NR SR (2020-02-25):
Pani poslankyňa, mne toto skôr ako príspevok do rozpravy pripomínalo stand up. Lebo keď si odmyslím, že to je veľmi smutné, čo ste tu povedali, tak je to v podstate smiešne a malo by to virálny potenciál na sociálnych sietiach. Ale to, čo ste tu predviedli, je znôška stereotypov o liberalizme, multikulturalizme atď., atď., ktorá koluje po internetoch. A ja som aj rozmýšľal, že či ste neurobili medvediu službu ostatným odporcom Istanbulského dohovoru, ale že či sa vôbec pod toto podpíšu. Ale ako sme počuli z tohto aj teraz už prázdneho krídla SMER-u, tak tu potlesk zaznel. A hovorili ste tu o nemravnosti, o zvrhlosti. Mne príde zvrhlé, že vy sa tu oháňate nejakému pripodobňovaniu nacizmu, Göringom a sama chodíte pokladať vence na hrob Jozefa Tisa a relativizujete zločiny slovenského fašistického štátu. (Potlesk.)
Ježík, Jozef, poslanec NR SR (2013-03-13):
Ďakujem. Pani predsedajúca, prosím... (Hovorené súčasne s predsedajúcou. Ruch v sále.)
Glváč, Martin, podpredseda NR SR (2018-05-11):
Ďakujem. Otváram rozpravu. Do rozpravy som dostal dve písomné prihlášky, a to od poslancov Ondreja Dostála a Jozefa Rajtára, nech sa páči. Ale pán poslanec Dostál nie je v sále. Takže prepadá prvýkrát. A nech sa páči, pán poslanec Rajtár.
Hraško, Igor, poslanec NR SR (2014-02-05):
Ďakujem pekne. Kolega Lojzo, hovoril si vo svojom príspevku, že kam smeruje ten náš parlament. Tak v súvislosti s rokovacím poriadkom a s jeho zmenou a, samozrejme, s inštitútom mimoriadnej schôdze, ktoré inštitúty my v podstate máme ako opozícia k dispozícii, tak je to mimoriadna schôdza, hodina otázok, interpelácie. Ako vieme, niektoré z týchto inštitútov absolútne nefungujú, to už to tu bolo povedané. Hodina otázok – zaplavia vládni poslanci, aby sa náhodou nedostalo na otázku opozície, pretože tie sa žrebujú. Aj zajtra si to budeme môcť pozrieť (kýchnutie v sále) – na zdravie, je to pravda –, pretože vládni poslanci položili premiérovi zopár rovnakých otázok, čiže štyri sú na prvú otázku rovnaké, ďalšie tri sú rovnaké, ďalšie dve sú rovnaké a potom príde otázka opozície, a pritom sa vládni poslanci minule bili za to, že ale veď máte tú možnosť tých otázok položiť. No a ja som, ja si ich budem fotiť, ja si ich už aj fotím, ako si hrkútajú s ministrami, to znamená, že nechápem potom, načo im je hodina otázok, keď si s ministrami tak či tak hrkútajú, keď sú tuná prítomní v rokovacej sále, a ja to potom vyhodím buď na Facebook, alebo na webovú stránku, že ako si hrkútajú, aj napriek tomu potrebujú položiť nevyhnutne otázku svojmu ministrovi. Ešte, chvalabohu, že máme tie interpelácie, ale na ne sa nám dostávajú také trápne odpovede, ako som ja dostal toť nedávno, ale tiež budem o tom hovoriť zajtra v interpeláciách. No a čo sa týka tej mimoriadnej schôdze, no ja by som sa pozrel možno do minulosti, že načo slúžili mimoriadne schôdze vtedajšej opozičnej strane SMER. Takže ak je to na kritiku vlády a je to nevyhnutné, pretože vláda robí zlé opatrenia alebo zlé kroky, tak si myslím, že ten inštitút mimoriadnej schôdze je namieste. A okrem toho predkladali sme kedysi návrh na všeobecnú rozpravu, ani ten sa neodsúhlasil, tak potom čo máme využiť? Akým spôsobom? Tak už len tú mimoriadnu schôdzu a tej sa, samozrejme, vládni poslanci boja.
P. Hrušovský, podpredseda NR SR: (2002-07-03):
Páni poslanci, pristúpime k hlasovaniu o ďalšom návrhu zákona, ktorým je vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov . Prosím pána poslanca Prokopoviča, aby ako spoločný spravodajca uvádzal hlasovania.
Šmilňák, Martin, poslanec NR SR (2024-02-06):
Pani kolegyňa Števulová, dvom veciam sa chcem povenovať, lebo vy ste sa pýtali vlády a pýtali ste sa vládnych poslancov, že ak teda ste presvedčení o tom, že tá novela Trestného zákona je správna a je aj správne predkladaná v zrýchlenom konaní, že či existuje nejaká autorita, ktorá vám to odobrila. Lebo keď ste spomenuli prezidentku, tak kolega Kéry povedal, že ona neni odborná autorita. A kto už iný, keď nie prezidentka republiky? Veď za chvíľku budeme mať iného prezidenta. Keď sa vyjadruje ku vážnej legislatívnej zmene, kto iný má byť nejakým garantom alebo nejakou autoritou? Ale povedzme si, či generálny prokurátor, alebo nejakí iní sudcovia Najvyššieho súdu alebo Ústavného súdu, alebo, alebo prokurátori vážení, alebo niekto, kto vám to teda odobrí? Vás to vôbec, vôbec sa vás to, vás to netrápi, že niečo predkladáte a že odborná verejnosť nad tým krúti hlavou? To je prvá vec. A druhá vec, dovoľte mi jeden konkrétny prípad, ktorý dobre poznám. Chlapík si prišiel požičať peniaze od viacerých ľudí v tichosti, nepovedal to. Ale po čase vysvitlo, že si napožičiaval viac ako dvestotisíc eur. A potom sa odsťahoval do iného mesta, chvíľku si vyhadzoval z kopýtka a žil krásnym životom. A už prešlo viac ako päť rokov, nastala tam nejaká chyba pri nejakom dátume narodenia, úplne proste drobná chybička, opravovalo sa to, naťahovalo sa to dodnes. Dnes by bol odsúdený tým, že je tam výška škody viac ako 133-tisíc, čo je dneska ešte veľká škoda, dostal by desať až pätnásť rokov. Zajtra, keď toto prijmete, tak dostane podmienku. A toto nie je fér. To vám ľudia spočítajú. Ľudí to bude bolieť.
Šimko, Jozef, poslanec NR SR (2021-05-14):
Samozrejme, súhlasím. Takže treba to riešiť, pani ministerka, okamžite tento problém. Pretože tí ľudia sú vo väzbe a tí ľudia v rámci kolúznej väzby trpia.
Ďuriš Nicholsonová, Lucia, podpredsedníčka NR SR (2017-01-31):
Ďakujem pekne, pán poslanec, za vaše vystúpenie. Na vaše vystúpenie registrujem dve faktické poznámky. Končím možnosť prihlásiť sa s faktickou poznámkou. Pán poslanec Dostál, nech sa páči.
Fico, Robert, poslanec NR SR (2022-04-28):
Ďakujem. Pán poslanec Šeliga, my sa nešetríme v politickom súboji, a tak to má byť. Pokiaľ ide o politickú súťaž, tak si to rozdávajme tu v Národnej rade. Čo mne ale najviac vadí, je, že sa naozaj pokúšate prekryť tú totálnu neschopnosť vlády. Vy to sám dobre viete a cítite to, že táto vládna koalícia je na konci so svojimi silami. Tak ste teda ponúkli nejakú alternatívu, že poďme sa zaoberať kriminalizáciou opozície, a hovoríte, pán poslanec, že tu nie je žiadne zasahovanie do vecí a všetko je v poriadku a že vy v tento systém veríte. Nebudem teraz hovoriť o sebe, budem hovoriť o Robertovi Kaliňákovi. Ako má Robert Kaliňák veriť systému, kde dozoruje prípravné konanie zločinec Lipšic, právoplatne odsúdený človek, podvodník pri bezpečnostnej previerke, bývalý minister vnútra, bývalý minister spravodlivosti, ktorý nás nenávidí ako koza nôž? Môže sa baviť ktokoľvek čokoľvek o formálnom vylúčení tohto človeka, fakt je ten, že to je monokratický úrad a Lipšic si robí na tom úrade, čo chce. Ako mám veriť v zákonnosť a spravodlivosť procesu, keď tento človek, ktorý nás nenávidí politicky, riadi dozor nad prípravným konaním? Ako sa má cítiť Robert Kaliňák, keď je v rukách vyšetrovateľov, ktorých riadi Mikulec? Veď sme tu čítali prepisy, pán poslanec. To nie je náš výmysel. A ako sa máme všetci cítiť, keď sme v rukách udavačov, ako je Makó, Slobodník a ďalší a ďalší a ďalší? Pán poslanec, vám to nevadí, že ste Makóovi dali štátnu zákazku cez Slovenskú poštu za 11 mil. eur napriek tomu, že je niekoľkonásobne obvinený z najzávažnejšej trestnej činnosti, že to je človek, ktorý svedčí v 87 prípadoch proti nám. Ako máme tomuto systému veriť? Preto sme presvedčení, že zneužívate trestný systém na boj s opozíciou.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 128 poslancov, za 73, proti 18, zdržalo sa 37. Konštatujem, že sme uvedený návrh schválili.
Hrnčiar, Andrej, podpredseda NR SR (2019-06-19):
Otváram všeobecnú rozpravu. Do rozpravy sa prihlásili za klub SaS pani poslankyňa Kiššová, za klub OĽANO pán poslanec Heger. Ďalšími prihlásenými v rozprave sú poslanci Jozef Rajtár a Ondrej Dostál. Nech sa páči, pán spravodajca, máte slovo.